Aşağı Cürəli

Aşağı Cürəli — Azərbaycan Respublikasının Biləsuvar rayonunun Aşağı Cürəli kənd inzibati ərazi dairəsində kənd.

 Toponimikası 
Yerli əhalinin məlumatına görə, sovet hakimiyyəti illərində Yuxarı Cürəli adlanan məntəqədən bir qrup ailə ayrılaraq Aşağı Cürəli kəndini əmələ gətirmişdir. Oykonim yaşayış məntəqəsinin coğrafi mövqeyi ilə əlaqədar yaranmışdır.

 Tarixi 
Aşağı Cürəli Biləsuvarın ilk salınan kəndlərindəndir. Əsasən 1940–50-ci illərdə SSRİ rəhbərliyinin göstərişi ilə Azərbaycan Respublikasının İran İslam Respublikası ilə sərhəd ərazidən köçürülən insanlardan təşkil olunmuşdur.

 Tarixi abidələri 
Kənddə daşınmaz tarix və mədəniyyət abidəsi qeydə alınmamışdır.

 Coğrafiyası və iqlimi 
Kənd Muğan düzündə yerləşir. Əsgərabad, Dərvişli, Amankənd, Ağalıkənd və Yuxarı Ağalı kəndləri ilə sərhəddir.

 Əhalisi 
 İl Daimi əhali Kişilər Qadınlar19992609127813312009↗2751↗1374↗1377

 İqtisadiyyatı 
Kənddə 799 təsərrüfat var.

 Mədəniyyəti 
Kənddə Aşağı Cürəli kənd kitabxana filialı, Aşağı Cürəli kənd klubu və Aşağı Cürəli Poçt Şöbəsi (AZ1313) fəaliyyət göstərir.

 Təhsil 
Kənddə Aşağı Cürəli kənd tam orta məktəbi fəaliyyət göstərir.

 Din 
Kənddə 1986-cı ildə inşa edilmiş Aşağı Cürəli kənd məscidi yerləşir.

 Səhiyyə 
Kənddə Aşağı Cürəli kənd həkim məntəqəsi yerləşir.

 İstinadlar 

 Xarici keçidlər 

 Həmçinin bax 

Kateqoriya:Biləsuvar rayonunun kəndləri
Kateqoriya:Aşağı Cürəli kənd inzibati ərazi dairəsindəki yaşayış məntəqələri